Milwaukee, WI 2016 Nissan Altima 2.5 SL New Sedan Greenfield, WI Brookfield, WI Gordie Boucher Nissan of Greenfield | 16N737 | 1N4AL3AP0GC236428
MSRP $33,145Savings^ $9,833Boucher Price $23,312 Skireis Alpenhotel Perner - Obertauern, Oostenrijk - Paasvakantie week 1 06/04/2019 | Aktief Ski
volwassene € 1269
kind 15 t/m 17 € 1036
kind 8 t/m 14 € 881
kind 6 t/m 7 € 726
kind 3 t/m 5 € 617
kind 0 t/m 2 € 452
toeslag 2-persoons Premium € 120/volw.
toeslag 3-persoons Premium € 120/volw.
toeslag 4-persoons Premium € 120/volw.
Hotel & Zirbenspa Enzian ****S bekijk dit hotel Oudhoofseun se ope brief aan Grantleigh | Maroela Media
Sinjon Moffett was in 2011 hoofseun aan die Grantleigh- private skool in Richardsbaai, KwaZulu-Natal. Die skool is die afgelope week in omstredenheid gedompel nadat kunswerke van ŉ leerder waarin “sataniese” beelde uitgebeeld word, by dié Christelike spogskool uitgestal is.
Hier volg Moffett se ope brief aan die skool:
Sinjon Moffett. Foto: Verskaf
Geagte Grantleigh-personeel en in die besonder, mnr. Andrew Norris,
Soos baie ander Suid-Afrikaners, het ek ook die afgelope week die kunswerk gesien wat deur een van u graad 12-leerders gedoen is, en wat deel van die jaareinduitstalling vorm. Ek het ook die wydverspreide herrie, as reaksie op die uitstal van die kunswerk, gevolg.
Verder het ek ook die skool se amptelike antwoord daarop gelees. As oudleerder van Grantleigh en verteenwoordiger van die Christelike geloof, glo ek dat dit my verantwoordelikheid is om my diep teleurstelling oor hierdie kwessie uit te spreek. Maar laat my toe om eers die volgende onder u aandag te bring:
Die feit dat hierdie kunswerk deel gevorm het van die studente se finale voorlegging aan die Onafhanklike Eksamenraad (IEB Final Submission), beteken hoegenaamd nie dat Grantleigh nie die verantwoordelikheid vir die finale produk moet dra nie. Alle prestasies wat Grantleigh-leerders bereik en lofbetuigings wat hulle tot dusver ontvang het, is as gevolg van die uitnemende onderrig wat deur dié skool aangebied word. Dit, met goeie rede. Leerders is in der waarheid uiteindelik so goed soos die geleenthede wat hulle gebied word en hoe daar na hulle omgesien word. Maar dit impliseer dan ook dat Grantleigh veronderstel is om volle verantwoordelikheid vir hierdie leerder se kunswerk te dra, soos toe die leerder openlik deur die skool geprys is.
“Vryheid van uitdrukking” is ongelukkig nie ’n aanvaarbare regverdiging of verskoning nie. U hoef nie voor te gee dat Grantleigh sy leerders toelaat om hul onbeheerste persoonlike menings en gelowe uit te druk nie. Dit is allermins die waarheid, en ek sê dit as lof aan u. Gedurende die tyd wat ek aan Grantleigh skoolgegaan het, het ek self gesien hoe ’n aantal studente, wat hul rassistiese en homofobiese standpunte vrylik gelug het, summier gestop is en vervolgens deur die personeel gestraf is – niks minder as reg nie. Die skool en sy hele personeel is aktief betrokke by die vorming van die denke van die leerders juis om ’n oop, maar ook deernisvolle wêreldbeskouing te ontwikkel.
Die kunstegniek wat deur die student gebruik is, is duidelik uitsonderlik. Behalwe die feit dat ’n aantal stukke byna plagiaat is in die eendersheid tot ander internasionale kunstenaars se werke, is dit duidelik dat hierdie student ’n uitsonderlik talentvolle individu is. Maar die eerste les van kontemporêre kuns is dat dit gaan oor die boodskap en nie die metode nie. Enige kunsonderwyser of -entoesias sal hiermee saamstem, aangesien dit die algemene begrip van kuns sedert die tyd van Duchamp is. En dít verwyder die vooruitsig op enige verduideliking dat die leerder se kunswerk uiters knap gedoen en daarom eer moet ontvang.
Kinders word maklik beïnvloed. Ek praat nie nou van die jong volwassenes in graad 8 tot 12 nie. Nee, ek verwys na die kleiner kinders, so oud soos vyf jaar, wat vrye toegang tot die skoolsaal het en dus ook tot genoemde kunswerke. Bo en behalwe die geloofstryd wat die kunswerk uitbeeld, is dit objektief beskou, wreed en grafies. Dit is logies dat die openbare uitstal van hierdie werke binne ’n beskutte skoolopset, uiters onverantwoordelik is en ’n totale nalatigheid van die personeelraad. ’n Skool is veronderstel om ’n plek te wees waar drome geïnspireer word, nie nagmerries nie.
Ek is terdeë daarvan bewus dat die leerder wat hierdie kunswerke geskep het, hom waarskynlik nou verlustig in al die aandag wat hy tans kry. Ek besef ook dat u moontlik hierdie situasie mag gebruik as stelling, namens die skool, om u van die Christelike etos wat in die skool se geskiedenis gewortel is, te distansieer.
Alles in ag genome, wil ek graag een vraag aan u stel:
Waarom was dit as gepas beskou om die figuur, wat baie mense binne die Grantleigh-familie asook miljoene mense wêreldwyd as hul God aanbid, in die openbaar te skend, wan voor te stel en te bespot?
Die eenvoudige waarheid is dat, sou dit ten opsigte van enige ander geloof gebeur het, Grantleigh (hopelik) dit nooit sou toegelaat het nie. Sou die leerder ’n kunswerk geskep het wat rassisme aangewakker het, sou Grantleigh (hopelik) dit nooit toegelaat het nie. En sou die leerder ’n kunswerk geskep het wat die LGBTQ-gemeenskap op ’n verkrampte manier beswadder het, sou Grantleigh (hopelik) dit nooit toegelaat het nie.
Ek sê dit met die grootste vrymoedigheid, want ek wéét dat Grantleigh nie sy leerders toelaat om haatdraend, oneerbiedig of bevooroordeeld teenoor enige groep mense te wees nie, maar mense van alle rasse, kulture en gelowe eerder te respekteer en lief te hê. Dit is tog wat Jesus nie net self gepreek het nie, maar waarvan Hy ook ’n toonbeeld was en wat Hy steeds vandag in mense aanmoedig.
Ek is diep teleurgesteld om te sien dat dit Jesus is wat onder die vaandel van ’n skool, wat hom daarop beroep om ’n Christelik-geïnspireerde etos te verpersoonlik, so afgekraak en verkleineer is.
Grantleigh, jy is verantwoordelik vir hierdie onregverdigheid teenoor al die mense wat Jesus volg, en teenoor God self. Ek hoop jy is nederig en wys genoeg om hierdie verantwoordelikheid te aanvaar, om om vergifnis te vra en jou van die leerder en sy kunswerke te distansieer.
Met liefde, as ’n trotse Grantleigh-alumnus
Die brief is oorspronklik in Engels geskryf. Maroela Media het dit met Moffett se insette en toestemming vertaal. – RED
Puik brief van die oud hoofseun.
Ek sou dit ne beter kon gestel het nie. In antwoord op sy stelling dat sou dit ander gelowe wees, sou dit nie aanvaar word nie. Ek wil pertinent die Moslem geloof hier uitsonder. Die verlede vertel ons wat het gebeur waneer iemand net iets naastenby skeef daarvan sê. Hoekom mag die Christen geloof nie ook net so hard skree en ‘n vloermoer gooi as ons geloof so aangetas word nie. Om terug te keer tot die Moslem geloof. Daar sou baie vinning wêreldwyd opslae gewees het en daar sou onmiddelik ‘n Jihad verklaar word en miskien selfs brandbomme en… Lees meer »
Ek sou trots wees as dié jong man my seun of my oud -leerling was.
Verblydend om te sien hoe ‘n oud-leerling, sy leerkragte en skool (wat van beter moes weet) eerlik en padlangs teregwys.
Hopelik sak hulle koppe uiteindelik in skaamte.
Wow! Die skool moes “iets” reg gedoen het met so uitsonderlike voormalige hoofseun! Mag God jou seën!
Ek stem – briljant!!